पाएं अपने शहर की ताज़ा ख़बरें और फ्री ई-पेपरडाउनलोड करें
वैशाख महीना 28 अप्रैल से 26 मई तक रहेगा। स्कंद पुराण में इस महीने को सभी महीनों से श्रेष्ठ बताया गया है। धार्मिक मान्यता के मुताबिक वैशाख में स्नान-दान करने का विशेष महत्व बताया गया है। इस महीने भगवान विष्णु और शिव पूजा के साथ ही तुलसी और पीपल में जल चढ़ाने की परंपरा है।
वैशाख में जलदान
माना जाता है कि इस महीने दान करने से गरीबी से मुक्ति मिलती है। माना जाता है कि जितना पुण्य हर तरह के दान और कई तीर्थों के दर्शन से मिलता है, उसके बराबर पुण्य वैशाख महीने में केवल जलदान से मिल जाता है। इसलिए इन दिनों शिवलिंग, तुलसी और पीपल को जल चढ़ाना चाहिए। साथ ही पानी पिलाकर लोगों की सेवा करनी चाहिए।
भगवान विष्णु और तुलसी पूजा
वैशाख भगवान विष्णु का प्रिय महीना है। इसलिए इन दिनों में उनकी आराधना की जाती है। धर्म ग्रंथों के मुताबिक वैशाख महीने में भगवान विष्णु का अभिषेक और विशेष पूजा करने की परंपरा है। साथ ही इन दिनों सुबह और शाम दोनों समय तुलसी को दीपक लगाना चाहिए। ऐसा करने से हर तरह के पाप खत्म हो जाते हैं।
पीपल की पूजा
वैशाख माह के दौरान पीपल की पूजा का भी खास महत्व है। इन दिनों में सुबह जल्दी उठकर पानी में गंगाजल, कच्चा दूध और तिल मिलाकर पीपल को चढ़ाना चाहिए। ऐसा करने से भगवान विष्णु की कृपा मिलती है और पितृ भी तृप्त हो जाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva mai_Deva hin_Deva awa_Deva hin_Deva bho_Deva hin_Deva zho_Hant eng_Latn